ສາວໃຊ້ກໍາປູເຈຍ ໄດ້ຮັບການປະຕິບັດຕໍ່ ຢ່າງບໍ່ເປັນທໍາ ໂດຍພວກນາຍຈ້າງມາເລເຊຍ
ເລື່ອງທີ່ໄດ້ຍິນຢູ່ເລື້ອຍໆກໍຄື ການຂາດຄວາມຄຸ້ມຄອງທາງດ້ານກົດໝາຍ ສຳລັບພວກແມ່ຍິງກຳປູເຈຍ ຈຳນວນຫຼາຍພັນຄົນ ທີ່ໄປເຮັດວຽກຢູ່ໃນມາເລເຊຍນັ້ນ.
ກຸ່ມປົກປ້ອງສິດທິມະນຸດ Human Rights Watch ຮຽກຮ້ອງໃຫ້ມີ ການເອົາມາຕະການ ປົກປ້ອງຄຸ້ມຄອງໃໝ່ທາງດ້ານກົດໝາຍ ສຳລັບຊາວກຳປູເຈຍຈຳນວນຫຼາຍໆພັນຄົນ ທີ່ໄປ ເຮັດວຽກເປັນຄົນຮັບໃຊ້ຢູ່ຕາມບ້ານເຮືອນ ໃນປະເທດມາເລເຊຍ ເຈົ້າໜ້າທີ່ຂອງກຸ່ມປົກປ້ອງ ສິດທິມະນຸດດັ່ງກ່າວເວົ້າວ່າ ປະເທດທັງສອງຕ້ອງໄດ້ດຳເນີນການເພີ່ມຕື່ມ ເພື່ອປ້ອງກັນ ໃຫ້ມີການລ່ວງລະເມີດເກີດຂຶ້ນ ອັນຮວມທັງການທຸບຕີແລະການລວນລາມທາງເພດແບບ ຮຸນແຮງນຳດ້ວຍ Robert Carmichael ມີລາຍງານກ່ຽວກັບເລື່ອງນີ້ຈາກກຸງພະນົມເປັນ ດັ່ງໄພສານຈະນຳເອົາ ມາສະເໜີທ່ານ ພວກເຈົ້າໜ້າທີ່ຂອງກຸ່ມປົກປ້ອງສິດທິມະນຸດ Human Rights Watch ໄດ້ສຳພາດ ພວກແມ່ຍິງ 28 ຄົນ ທີ່ໄປເຮັດວຽກເປັນຄົນຮັບໃຊ້ຢູ່ມາເລເຊຍ ເກືອບເຄິ່ງນຶ່ງຂອງ ພວກຄົນງານຈຸນີ້ລາຍງານວ່າ ໄດ້ຖືກລ່ວງລະເມີດທັງທາງດ້ານຮ່າງກາຍ ຫຼືທາງດ້ານ ຈິດໃຈຈາກພວກເປັນນາຍຈ້າງ ສາມຄົນໃນຈຳນວນນີ້ເວົ້າວ່າ ພວກເຂົາເຈົ້າໄດ້ຖືກຂົ່ມຂືນສຳເລົາ ແລະນຶ່ງໃນນັ້ນແມ່ນ ຖືກນາຍຈ້າງຂອງນາງ ຂົ່ມຂືນ ເລື່ອງທີ່ມັກໄດ້ຍິນຢູ່ເລື້ອຍໆກໍຄື ການຂາດຄວາມຊ່ອຍເຫຼືອ ຫຼືຄວາມຄຸ້ມຄອງທາງ ດ້ານກົດໝາຍຢູ່ໃນມາເລເຊຍ ສຳລັບພວກແມ່ຍິງກຳປູເຈຍຈຳນວນຫຼາຍພັນຄົນທີ່ໄປ ເຮັດວຽກເຮັດການຢູ່ທີ່ນັ້ນ ກຸ່ມປົກປ້ອງສິດທິມະນຸດ Human Rights Watch ເວົ້າວ່າ ບັນດາບໍລິສັດເກັບເກນ ເອົາພວກຄົນງານທີ່ມີເສັ້ນມີສາຍດີໆຢູ່ກຳປູເຈຍ ໄດ້ບັງຄັບໃຫ້ພວກແມ່ຍິງເຫຼົ່ານີ້ເກັບ ໂຕຢູ່ແບບຍາກລຳບາກ ທີ່ສູນກາງຝຶກອົບຮົມເປັນເວລາຫຼາຍໆເດືອນ ກ່ອນຈະສົ່ງ ພວກເຂົາເຈົ້າໄປເຮັດວຽກຢູ່ຕ່າງປະເທດ ບັນດາບໍລິສັດເກັບເກນພວກຄົນງານ ໄດ້ຈ່າຍເງິນລ່ວງໜ້າໃຫ້ແກ່ພວກຄອບຄົວ ຕະຫຼອດທັງເຂົ້າປາອາຫານແລະສັດລ້ຽງ ເພື່ອຜູກມັດພວກແມ່ຍິງເຫຼົ່ານັ້ນດ້ວຍໜີ້ ສິນ ນອກນັ້ນແລ້ວ ພວກເຂົາເຈົ້າຍັງເກັບຄ່າຝຶກອົບຮົມເປັນເງິນກ້ອນໃຫຍ່ ຊຶ່ງເຮັດ ໃຫ້ພວກແມ່ຍິງເຫຼົ່ານີ້ຕ້ອງໄດ້ເຮັດວຽກໃຊ້ໜີ້ແບບຂ້າທາດ ເປັນເວລາຫຼາຍໆເດືອນ ນາງ Jyotsna Poudyal ນັກຄົ້ນຄວ້າກ່ຽວກັບສິດທິຂອງພວກແມ່ຍິງຂອງກຸ່ມປົກ ປ້ອງສິດທິມະນຸດ Human Rights Watch ກ່າວວ່າ ລາຍງານທີ່ມີຊື່ວ່າ “ພວກເຂົາ ໄດ້ຫຼອກລວງຕົວະຕົ້ມພວກເຮົາໃນທຸກບາດກ້າວ” ແມ່ນເປີດເຜີຍໃຫ້ເຫັນເຖິງຂອບ ເຂດຂອງໄພອັນຕະລາຍ ທີ່ພວກແມ່ຍິງກຳປູເຈຍປະເຊີນ ນາງ Poudyal ເວົ້າວ່າ ກຸ່ມປົກປ້ອງສິດທິມະນຸດ Human Rights Watch ກ່າວວ່າ ໃນຖານະທີ່ເປັນບາດ ກ້າວອັນທຳອິດ ມາເລເຊຍແລະກຳປູເຈຍຄວນຈະປະຕິບັດຕາມ ແລະຫຼັງຈາກນັ້ນ ກໍໃຫ້ ສັດຕະຍາບັນ ຕໍ່ຂໍ້ຕົກລົງຂອງອົງການແຮງງານສາກົນວ່າດ້ວຍຄົນຮັບໃຊ້ຢູ່ຕາມບ້ານ ເຮືອນ ຊຶ່ງໃຫ້ການປົກປ້ອງຄຸ້ມຄອງພວກຄົນງານ ຈາກຄວາມຮຸນແຮງແລະການຂູດຮີດ ເອົາລັດເອົາປຽບນັ້ນ ນາງ Poudyal ກ່າວວ່າ ກຳປູເຈຍຕ້ອງໄດ້ຮ່າງກົດໝາຍຄົນເຂົ້າເມືອງໃນຂອບເຂດທີ່ ກວ້າງຂວາງທີ່ເວົ້າເຖິງບັນຫາຕ່າງໆ ເຊັ່ນການເຮັດວຽກໃຊ້ໜີ້ແບບຂ້າທາດ ການເກັບ ເກນເອົາພວກເດັກນ້ອຍແລະການລ່ວງລະເມີດຕ່າງໆ ທີ່ມັກເກີດຂຶ້ນເລື້ອຍໆໃນການ ເກັບເກນຂອງທາງບໍລິສັດ ປະມານນຶ່ງສ່ວນສາມຂອງປະຊາກອນກຳປູເຈຍ ແມ່ນດຳລົງຊີວິດຕໍ່າກວ່າເສັ້ນກຳນົດ ຄວາມທຸກຍາກ ແລະກໍມີວຽກງານຢູ່ໃນເຂດທ້ອງຖິ່ນໃຫ້ເຮັດໃນຈຳນວນຈຳກັດ ສຳລັບ ພວກຊາວໜຸ່ມກຳປູເຈຍປະມານ 300,000 ຄົນທີ່ກ້າວເຂົ້າສູ່ຕະຫຼາດແຮງງານໃນແຕ່ ລະປີ ຊຶ່ງໝາຍຄວາມວ່າສະພາບການດັ່ງກ່າວແມ່ນສຸກງອມສຳລັບການຂູດຮີດສວາຍໃຊ້ ແຮງງານ ແລະບໍລິສັດເກັບເກນແຮງງານທີ່ບໍ່ມີສິນທຳ ກໍໄດ້ສວາຍໂອກາດ ຫຼັງຈາກມີລາຍງາຍຂ່າວຂອງສື່ມວນຊົນອອກມາ ທີ່ເນັ້ນໃຫ້ເຫັນເຖິງການລ່ວງລະເມີດ ສິດທິຢ່າງຮ້າຍແຮງຂອງແມ່ຍິງກຳປູເຈຍຢູ່ມາເລເຊຍ ໃນເດືອນແລ້ວນີ້ ລັດຖະບານກຳປູ ເຈຍກໍໄດ້ປະກາດ ໃຫ້ຢຸດເຊົາສົ່ງພວກຄົນໃຊ້ໄປຍັງມາເລເຊຍອີກ ແຕ່ນາງ Poudyal ກ່າວວ່າ ນອກຈາກການໂຈະບໍ່ໃຫ້ສົ່ງພວກຄົນງານ ຊຶ່ງມີທ່າທາງວ່າ ຈະເປັນພຽງການໂຈະຊົ່ວຄາວທໍ່ນັ້ນ ກຳປູເຈຍກໍບໍ່ໄດ້ໃຫ້ຄວາມສົນໃຈໃດໆກ່ຽວກັບບັນ ຫາດັ່ງກ່າວ ນາງ Poudyal ເວົ້າວ່າ: ການລ່ວງລະເມີດຕ່າງໆສາມາດເລີ່ມຂຶ້ນໄດ້ ແມ່ນກະທັງກ່ອນທີ່ພວກຄົນງານອອກ ເດີນທາງໄປຮອດມາເລເຊຍດ້ວຍຊໍ້າ ການບຸກເຂົ້າໄປກວດຄົ້ນສູນເກັບເກນພວກຄົນງານຢູ່ກຳປູເຈຍເມື່ອໄວໆມານີ້ໄດ້ເປີດ ເຜີຍໃຫ້ເຫັນກ່ຽວກັບການລ່ວງລະເມີດຕ່າງໆ ຮວມທັງເດັກນ້ອຍແມ່ຍິງທີ່ມີອາຍຸຕໍ່າ ເຖິງ 14 ປີໄດ້ຖືກຝຶກອົບຮົມໃຫ້ໄປເປັນຄົນຮັບໃຊ້ຢູ່ມາເລເຊຍ ໂດຍມີການນຳໃຊ້ເອກ ກະສານປອມ ເພື່ອຫຼົບຫຼີກກົດລະບຽບບັງຄັບທີ່ວ່າພວກເຂົາເຈົ້າຕ້ອງມີອາຍຸ 21 ປີນັ້ນ ແຕ່ການເອົາມາດຕະການຂອງລັດຖະບານແມ່ນປະເຊີນກັບຄວາມຍຸ່ງຍາກ ຍ້ອນຄວາມ ຈິງທີ່ວ່າ ບໍລິສັດເກັບເກນເອົາພວກຄົນງານຈຳນວນນຶ່ງ ມີເຈົ້າຂອງທີ່ເປັນຍາດພີ່ນ້ອງຂອງ ພວກທີ່ຖືກມອບໝາຍໃຫ້ຄວບຄຸມເບິ່ງນໍາການປະຕິບບັດກົດລະບຽບ ຢູ່ທີ່ກະຊວງແຮງ ງານແລະກະຊວງພາຍໃນຂອງກຳປູເຈຍ ກຸ່ມປົກປ້ອງສິດທິມະນຸດ Human Rights Watch ກ່າວວ່າກຳປູເຈຍຕ້ອງໄດ້ລົງໂທດ ຜູ້ໃດກໍຕາມແລະບໍລິສັດທັງໝົດຕະຫຼອດທັງສ່ວນບຸກຄົນທີ່ພົວພັນ ນໍາການລ່ວງລະເມີດ ທີ່ວ່ານີ້ ແລະນາງ Poudyal ກ່າວວ່າ ມາເລເຊຍກໍຕ້ອງໄດ້ປັບປຸງໃໝ່ກົດໝາຍຄົນເຂົ້າ ເມືອງຂອງຕົນ ຊຶ່ງໃນເວລານີ້ບໍ່ໄດ້ຮວມເອົາພວກຄົນຮັບໃຊ້ຕາມບ້ານເຮືອນ ນາງເວົ້າວ່າ: ເມື່ອສອງປີກ່ອນ ອິນໂດເນເຊຍໄດ້ຫ້າມບໍ່ໃຫ້ປະຊາຊົນຂອງຕົນໄປເຮັດວຽກຢູ່ມາເລເຊຍ ຫຼັງຈາກມີລາຍງານກ່ຽວກັບການລ່ວງລະເມີດທີ່ຄ້າຍຄືກັນນີ້ ເຫດການທີ່ວ່ານີ້ໄດ້ບັງຄັບ ໃຫ້ມາເລເຊຍຕ້ອງໄດ້ໃຫ້ການຄໍ້າປະກັນວ່າພວກຄົນຮັບໃຊ້ຊາວອິນໂດເນເຊຍ ຈະໄດ້ຮັບ ການປົກປ້ອງຄຸ້ມຄອງເປັນຢ່າງດີ ແຕ່ໃນປັດຈຸບັນນີ້ ຊາວກຳປູເຈຍແມ່ນຍັງບໍ່ໄດ້ຮັບການຄຸ້ມຄອງແບບດຽວກັນ ກຸ່ມປົກປ້ອງສິດທິມະນຸດ Human Rights Watch ກ່າວວ່າ ມັນຈຳເປັນຕ້ອງໄດ້ມີ ການປ່ຽນແປງ ນັບແຕ່ປີ 2008 ເປັນຕົ້ນມາ ມີແມ່ຍິງແລະເດັກສາວກຳປູເຈຍຢ່າງນ້ອຍ 40,000 ຄົນ ໄດ້ຖືກສົ່ງໄປເຮັດວຽກເປັນຄົນຮັບໃຊ້ ຢູ່ມາເລເຊຍ ຍິງສາວຄົນນຶ່ງທີ່ກຸ່ມປົກປ້ອງສິດທິມະນຸດໄດ້ສຳພາດກ່າວວ່າ ນາງໄດ້ຖືກບັງຄັບໃຫ້ເຮັດ ວຽກ 22 ຊົ່ວໂມງໃນແຕ່ລະມື້ ຖືກທຸບຕີ ແລະເຕະຖີບໂດຍນາຍຈ້າງແລະເມຍຂອງລາວ ແລະກໍບໍ່ເຄີຍໄດ້ຮັບເງິນເດືອນຈັກເທື່ອ ບໍ່ມີແມ່ຍິງຄົນໃດໃນຈຳນວນ 28 ຄົນທີ່ຖືກສຳພາດນັ້ນ ກ່າວວ່າ ເຂົາເຈົ້າໄດ້ຮັບເງິນເດືອນ ໂດຍເຕັມຈາກພວກນາຍຈ້າງເຂົາເຈົ້າ ສ່ວນໃຫຍ່ເວົ້າວ່າ ເຂົາເຈົ້າໄດ້ຮັບເງິນເດືອນຕໍ່າຫຼາຍ ກວ່າທີ່ໄດ້ສັນຍາໄວ້ ຂະນະທີ່ບາງຄົນເວົ້າວ່າບໍ່ໄດ້ຮັບຫຍັງເລີຍ